
Atbalsts izglītojamiem
	Pašapziņas celšanai un nedrošības pārvarēšanai!

	Pašapziņa ir starpība starp sajūtu, ka esi neapturams, un bailēm par to, ka neesi pietiekoši gudrs. Tas, kā Tu sevi uztver, spēcīgi iespaido arī to, kā Tevi uztvers citi. Uztvere ir realitāte – jo vairāk pašapziņas Tev piemīt, jo lielāka ir iespēja, ka Tu gūsi dzīvē panākumus. Lai gan daudzus faktorus, kuri iespaido pašapziņu, nav iespējams kontrolēt, ir arī tādas lietas, kuras apzināti veicot, Tu vari celt savu pašapziņu. Izmanto šīs 10 stratēģijas, lai sasniegtu tādu garīgo slieksni, kas ļautu Tev īstenot savu snaudošo potenciālu.

1. Rūpējies par savu ārieni

Lai gan “vīrs nav jāskata no cepures”, ārējais izskats pilnīgi noteikti ietekmē to, kā cilvēks jūtās. Neviens tik ļoti neapzinās to, kā Tu izskaties, kā vien Tu pats. Ja zini, ka neizskaties labi, šī apziņa maina arī to, kā sevi pasniedz un kontaktējies ar citiem cilvēkiem. Izmanto šo atziņu kā priekšrocību un rūpējieties par savu ārieni. Vairumā gadījumu ievērojamus uzlabojumus vari panākt regulāri ejot dušā, valkājot tīras drēbes un ģērbjoties pēc tā, kas Tev piestāv un ir gaumīgs. Tas nenozīmē, ka drēbēm būtu jātērē daudz naudas, bet vajadzētu noteikti būt tīrām un kārtīgām.
2. Staigā ātrāk

Viens no vienkāršākajiem veidiem, kā noteikt, ko cilvēks domā par sevi, ir izpētīt viņa gaitu. Vai tā ir lēna? Nogurusi? Smaguma pilna? Vai arī enerģiska un mērķtiecīga? Pārliecināti cilvēki iet ātri. Viņiem ir uz kurieni iet, viņiem ir cilvēki, ko satikt, un svarīgas lietas, ko darīt. Pat tad, ja nesteidzies, palielini savu pašapziņu pieliekot soli. Ejot par 25% ātrāk, Tu izskatīsies un jutīsies svarīgāks. Un noteikti “nevelc un nešļūci” kājas.
3. Laba stāja

Līdzīgi kā gaita, arī stāja ietver daudz informācijas par Tevi. Cilvēki ar nošļukušiem pleciem un apātiskām kustībām pauž pašpārliecinātības trūkumu. Viņus neaizrauj tas, ko viņi dara, un viņi neuzskata sevi par svarīgiem cilvēkiem. Uzturot labu stāju, Tu automātiski jutīsieties daudz pašapzinīgāks. Nostājies taisni, turi galvu augšā un uzturi acu kontaktu – tā Tu uz citiem radīsi pozitīvu iespaidu un uzreiz jutīsies daudz možāks un spēcīgāks.

4. Pašreklāma

Viens no labākajiem veidiem, kā celt pašapziņu, ir klausīties motivējošas runas. Diemžēl iespēju klausīties lieliskos oratoros ir visai maz un reti. Tomēr Tu vari īstenot šo vajadzību, izveidojot personificētu reklāmu. Uzraksti 30- 60 sekunžu garu runu, kura iezīmē Tavas stiprākās puses un mērķus. Tad nostājieties spoguļa priekšā un skaļi nolasi to. Noskaiti to pie sevis, kad vien Tev ir nepieciešams pašapziņas lādiņš.

5. Atzinība

Ja pārāk daudz koncentrē uzmanību uz to, ko vēlies, prāts rada iemeslus, kādēļ Tu to nevari iegūt. Tas, savukārt, liek kavēties pie savām vājajām pusēm. Labākais veids, kā no tā izvairīties, ir apzināti koncentrēties uz atzinību. Katru dienu atvēli laiku, lai galvā uzskaitītu visu, par ko Tu vari būt sev pateicīgs. Atsauc savā atmiņā pagātnē gūtos panākumus, unikālās prasmes, mīlošās attiecības un pozitīvos dzīves brīžus.

6. Izsaki komplimentus

Ja mums ir negatīvas domas attiecībā uz sevi, mēs nereti projecējam šīs sajūtas uz citiem apvainojumu vai baumu veidā. Lai lauztu šīs negatīvās enerģijas ciklu, kā paradumu iedibini citu cilvēku uzmundrināšanu. Atsakieties iesaistīties nomelnojošā baumošanā un papūlies sev apkārt esošajiem cilvēkiem izteikt komplimentus. Tas ļaus Tev kļūt labi ieredzētam un palīdzēs veidot pašapziņu. Meklējot labo citos, Tu netieši atklāsi labo arī sevī.

7. Sēdi pirmajā rindā

Skolās, pasākumos un sabiedriskās sanāksmēs visā pasaulē cilvēki cenšas apsēsties telpas aizmugurē. Vairums cilvēku dod priekšroku sēdēt tālāk, jo baidās tikt pamanīti. Tas atspoguļo pašapziņas trūkumu. Izlemjot apsēsties priekšējā rindā, Tu vari pārvarēt šīs kaitinošās bailes un celt pašapziņu.

8. Izsakieties

Grupu diskusijas laikā daudzi cilvēki neizsakās, jo baidās pateikt ko muļķīgu un zaudēt vērtību citu acīs. Šīm bailēm nav īsta pamatojuma. Kopumā cilvēki ir daudz saprotošāki, nekā Tu spēj iedomāties. Bez tam, daudziem cilvēkiem ir līdzīgas bailes. Pārvari sevi un izsakies vismaz vienu reizi katras grupas diskusijas laikā, Tu pārtapsi par labāku runātāju, kļūsi pārliecinātāks par savām domām, kā arī izvirzīsieties līdzinieku vidū kā līderis.

9. Trenējieties

Tāpat kā izskats, arī fiziskā forma ievērojami iespaido pašapziņu. Ja Tu neesat formā, Tu arī jūties nedrošs, nepievilcīgs un neuzņēmīgs. Treniņš uzlabos Tavu fizisko izskatu, atraisīs enerģiju un sniegs pozitīvas emocijas. Disciplīna un treniņš ne tikai liks Tev justies labāk, bet arī sniegs pozitīvu lādiņu, no kura varēsi smelties enerģiju visai atlikušajai dienai.

10. Koncentrējieties uz ieguldījumu

Mēs pārāk bieži kļūstam par savu vēlmju vergiem – mēs pārspīlēti daudz koncentrējamies uz savām, bet nepietiekoši uz citu cilvēku vajadzībām. Ja Tu beigsi domāt par sevi un koncentrēsies uz devumu, ko vari sniegt pasaulei, Tu vairs tik ļoti neuztrauksies par savām neveiksmēm. Tas uzlabos pašapziņu un ļaus darboties ar maksimālu efektivitāti. Jo vairāk Tu dosi pasaulei, jo vairāk Tu saņemsi pretī panākumu un atzinības veidā.

